Document ID: 32007D0195

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 27ης Μαρτίου 2007 σχετικά με τον καθορισμό μηχανισμού χορήγησης ποσοστώσεων στους παραγωγούς και στους εισαγωγείς υδροχλωροφθορανθράκων για τα έτη 2003 έως 2009 σύμφωνα με τον κανονισμό (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2007) 819_2] (Τα κείμενα στην αγγλική, τη γαλλική, τη γερμανική, την ελληνική, την εσθονική, την ισπανική, την ιταλική, τη λιθουανική, την ολλανδική, την ουγγρική, την πολωνική, τη σλοβενική, τη σουηδική και τη φινλανδική γλώσσα είναι τα μόνα αυθεντικά) (2007/195/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για τις ουσίες που καταστρέφουν τη στιβάδα του όζοντος (1), και ιδίως το άρθρο 4 παράγραφος 3 σημείο ii), Εκτιμώντας τα ακόλουθα: (1) Τα κοινοτικά μέτρα, ειδικότερα δε αυτά που καθορίζονται στον κανονισμό (ΕΚ) αριθ. 3093/94 του Συμβουλίου, της 15ης Δεκεμβρίου 1994, σχετικά με τις ουσίες που καταστρέφουν τη στιβάδα του όζοντος (2), ο οποίος αντικαταστάθηκε από τον κανονισμό (ΕΚ) αριθ. 2037/2000, οδήγησαν, επί σειρά ετών, σε περιορισμό της συνολικής κατανάλωσης υδροχλωροφθορανθράκων (HCFC). (2) Στο πλαίσιο του εν λόγω περιορισμού, καθορίστηκαν ποσοστώσεις για τους μεμονωμένους παραγωγούς και εισαγωγείς, οι οποίες βασίστηκαν στα ιστορικά μερίδια αγοράς και υπολογίστηκαν σε συνάρτηση με το δυναμικό καταστροφής του όζοντος (ODP) των ανωτέρω ουσιών. (3) Από το 1997 μέχρι σήμερα, η αγορά των ουσών αυτών για τις διάφορες χρήσεις τους διατηρήθηκε σε σταθερά επίπεδα. Τα δύο τρίτα περίπου των HCFC χρησιμοποιούνταν για την παραγωγή αφρωδών υλικών έως την απαγόρευση της χρήσης αυτής την 1η Ιανουαρίου 2003. (4) Επειδή το σύστημα χορήγησης ποσοστώσεων με βάση το ιστορικό μερίδιο αγοράς των HCFC για χρήση σε αφρώδη προϊόντα θα έθετε σε μειονεκτική θέση από 1ης Ιανουαρίου 2003 τους χρήστες HCFC που παράγουν άλλα προϊόντα εκτός των αφρωδών υλικών, είναι σκόπιμο να προβλεφθεί νέος μηχανισμός χορήγησης ποσοστώσεων για τη χρήση HCFC στην παραγωγή προϊόντων εκτός των αφρωδών υλικών μετά την ημερομηνία αυτή. Για το χρονικό διάστημα 2004 έως 2009, κρίθηκε ως καταλληλότερο ένα σύστημα βασιζόμενο αποκλειστικά στο μέσο ιστορικό μερίδιο αγοράς των HCFC που χρησιμοποιούνται για την παραγωγή προϊόντων εκτός των αφρωδών υλικών. (5) Ενώ είναι σκόπιμο να περιοριστούν οι διαθέσιμες για κάθε εισαγωγέα ποσοστώσεις στο οικείο εκατοστιαίο μερίδιο αγοράς του 1999 και στην περίπτωση των εισαγωγέων των κρατών μελών που προσχώρησαν στην ΕΕ την 1η Μαΐου 2004, στο μέσο εκατοστιαίο μερίδιο αγοράς κάθε εισαγωγέα των ετών 2002 και 2003, πρέπει να προβλεφθεί επίσης η ανακατανομή στους καταχωρισμένους εισαγωγείς HCFC των τυχόν ποσοστώσεων εισαγωγής που δεν διεκδικήθηκαν και δεν χορηγήθηκαν σε δεδομένο έτος. (6) Η απόφαση 2005/103/ΕΚ της Επιτροπής (3) για τη σύσταση μηχανισμού χορήγησης ποσοστώσεων στους παραγωγούς και στους εισαγωγείς υδροχλωροφθορανθράκων για τα έτη 2003 έως 2009 σύμφωνα με τον κανονισμό (ΕΚ) αριθ. 2037/2000 πρέπει να τροποποιηθεί, ώστε να ληφθούν υπόψη η αναθεωρημένη ημερομηνία αναφοράς για τους παραγωγούς και τους εισαγωγείς των κρατών μελών που προσχώρησαν στην ΕΕ την 1η Μαΐου 2004 και η αυξημένη ποσόστωση για τους υδροχλωροφθοράνθρακες (ομάδα VIII) του παραρτήματος III του κανονισμού (ΕΚ) αριθ. 2037/2000, όπως τροποποιήθηκε από την πράξη προσχώρησης του 2005, καθώς και το ιστορικό μερίδιο αγοράς των επιχειρήσεων των κρατών μελών που προσχώρησαν στην ΕΕ την 1η Ιανουαρίου 2007. (7) Κατά συνέπεια, για λόγους νομικής σαφήνειας και διαφάνειας, πρέπει να αντικατασταθεί η απόφαση 2005/103/ΕΚ. (8) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί δυνάμει του άρθρου 18 παράγραφος 1 του κανονισμού (ΕΚ) αριθ. 2037/2000, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ορισμοί Για τους σκοπούς της παρούσας απόφασης νοούνται ως: α) «μερίδιο αγοράς για την ψύξη», το μέσο μερίδιο αγοράς που αντιπροσωπεύουν οι πωλήσεις υδροχλωροφθορανθράκων δεδομένου παραγωγού στον τομέα των ψυκτικών εφαρμογών τα έτη 1997, 1998 και 1999, εκφραζόμενο ως επί τοις εκατό ποσοστό του συνόλου της αγοράς των ψυκτικών εφαρμογών· β) «μερίδιο αγοράς για την παραγωγή αφρωδών υλικών», το μέσο μερίδιο αγοράς που αντιπροσωπεύουν οι πωλήσεις υδροχλωροφθορανθράκων δεδομένου παραγωγού στον τομέα της παραγωγής αφρωδών υλικών τα έτη 1997, 1998 και 1999, εκφραζόμενο ως επί τοις εκατό ποσοστό του συνόλου της αγοράς παραγωγής αφρωδών υλικών, και γ) «μερίδιο αγοράς για τη χρήση ως διαλύτες», το μέσο μερίδιο αγοράς που αντιπροσωπεύουν οι πωλήσεις υδροχλωροφθορανθράκων δεδομένου παραγωγού στον τομέα της χρήσης τους ως διαλυτών τα έτη 1997, 1998 και 1999, εκφραζόμενο ως επί τοις εκατό ποσοστό του συνόλου της αγοράς για τη χρήση ως διαλύτες. Άρθρο 2 Βάση υπολογισμού των ποσοστώσεων Οι ενδεικτικές ποσότητες υδροχλωροφθορανθράκων από το μερίδιο των παραγωγών επί των υπολογιζόμενων επιπέδων που αναφέρονται στο άρθρο 4 παράγραφος 3 σημείο i) στοιχεία ε) και στ) του κανονισμού (ΕΚ) αριθ. 2037/2000, οι οποίες επιμερίζονται προκειμένου να καταναλωθούν για ψύξη, παραγωγή αφρωδών υλικών και χρήση ως διαλύτες, καθορίζονται στο παράρτημα I της παρούσας απόφασης. Τα μερίδια αγοράς κάθε παραγωγού στις αντίστοιχες αγορές καθορίζονται στο παράρτημα II (4). Άρθρο 3 Ποσοστώσεις για τους παραγωγούς 1. Για το 2007, η ποσόστωση κάθε παραγωγού επί του υπολογιζόμενου επιπέδου υδροχλωροφθορανθράκων που αναφέρεται στο άρθρο 4 παράγραφος 3 σημείο i) στοιχείο ε) του κανονισμού (ΕΚ) αριθ. 2037/2000, την οποία αυτός διαθέτει στην αγορά ή χρησιμοποιεί για ίδιο λογαριασμό, δεν υπερβαίνει το άθροισμα: α) του μεριδίου αγοράς που κατέχει ο παραγωγός για ψυκτικές εφαρμογές επί της συνολικής ενδεικτικής ποσότητας που επιμερίστηκε για τις εφαρμογές αυτές το 2004, και β) του μεριδίου αγοράς που κατέχει ο παραγωγός για τη χρήση ως διαλύτες επί της συνολικής ενδεικτικής ποσότητας που επιμερίστηκε για τη χρήση αυτή το 2004. 2. Για τα έτη 2008 και 2009, η ποσόστωση κάθε παραγωγού επί του υπολογιζόμενου επιπέδου υδροχλωροφθορανθράκων που αναφέρεται στο άρθρο 4 παράγραφος 3 σημείο i) στοιχείο στ) του κανονισμού (ΕΚ) αριθ. 2037/2000, την οποία αυτός διαθέτει στην αγορά ή χρησιμοποιεί για ίδιο λογαριασμό δεν υπερβαίνει, κατ’ αναλογία, το άθροισμα: α) του μεριδίου αγοράς που κατέχει ο παραγωγός για ψυκτικές εφαρμογές επί της συνολικής ενδεικτικής ποσότητας που επιμερίστηκε για τις εφαρμογές αυτές το 2004, και β) του μεριδίου αγοράς που κατέχει ο παραγωγός για τη χρήση ως διαλύτες επί της συνολικής ενδεικτικής ποσότητας που επιμερίστηκε για τη χρήση αυτή το 2004. Άρθρο 4 Ποσοστώσεις για τους εισαγωγείς Το υπολογιζόμενο επίπεδο υδροχλωροφθορανθράκων που δύναται κάθε εισαγωγέας να διαθέσει στην αγορά ή να χρησιμοποιήσει για ίδιο λογαριασμό, δεν πρέπει να υπερβαίνει, σε επί τοις εκατό ποσοστό των υπολογιζόμενων επιπέδων που αναφέρονται στο άρθρο 4 παράγραφος 3 σημείο i) στοιχεία δ), ε) και στ) του κανονισμού (ΕΚ) αριθ. 2037/2000, το εκατοστιαίο μερίδιο του εν λόγω εισαγωγέα το 1999. Κατά παρέκκλιση των ανωτέρω, το υπολογιζόμενο επίπεδο υδροχλωροφθορανθράκων που δύναται να διαθέσει στην αγορά ή να χρησιμοποιήσει για ίδιο λογαριασμό κάθε εισαγωγέας της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, δεν πρέπει να υπερβαίνει, σε επί τοις εκατό ποσοστό των υπολογιζόμενων επιπέδων που αναφέρονται στο άρθρο 4 παράγραφος 3 σημείο i) στοιχεία δ), ε) και στ) του κανονισμού (ΕΚ) αριθ. 2037/2000, το μέσο εκατοστιαίο μερίδιο αγοράς που κατείχε το 2002 και το 2003. Ωστόσο, οι ποσότητες που ενδέχεται να μην μπορούν να διατεθούν στην αγορά, επειδή οι δικαιούμενοι να τις διαθέσουν εισαγωγείς δεν ζήτησαν ποσοστώσεις εισαγωγής, ανακατανέμονται μεταξύ των εισαγωγέων στους οποίους χορηγήθηκε ποσόστωση εισαγωγής. Η αδιάθετη ποσότητα κατανέμεται μεταξύ των εισαγωγέων κατ’ αναλογία προς το ύψος της ποσόστωσης που έχει ήδη καθοριστεί για τον καθένα. Άρθρο 5 Η απόφαση 2005/103/ΕΚ καταργείται. Οι παραπομπές στην απόφαση που καταργείται θεωρούνται ως παραπομπές στην παρούσα απόφαση. Άρθρο 6 Η παρούσα απόφαση απευθύνεται στις ακόλουθες επιχειρήσεις: Arkema S.A. Cours Michelet - La Défense 10 F-92091 Paris-La Défense Arkema Química SA Avenida de Burgos 12, planta 7 E-28036 Madrid DuPont de Nemours (Nederland) bv Baanhoekweg 22 3313 LA Dordrecht Nederland Honeywell Fluorine Products Europe bv Laarderhoogtweg 18, 1101 EA Amsterdam Nederland Ineos Fluor Ltd PO Box 13 The Heath Runcorn Cheshire WA7 4QF United Kingdom Phosphoric Fertilizers Industry S.A. Thessaloniki Plant P.O. Box 10183 GR-541 10 Thessaloniki Rhodia UK Ltd PO Box 46 - St Andrews Road Avonmouth, Bristol BS11 9YF United Kingdom Solvay Électrolyse France 12, cours Albert 1er F-75383 Paris Solvay Fluor GmbH Hans-Böckler-Allee 20 D-30173 Hannover Solvay Ibérica SL C/ Mallorca 269 E-08008 Barcelona Solvay Solexis SpA Viale Lombardia, 20 I-20021 Bollate (MI) AB Ninolab P.O. Box 137 S-194 22 Upplands Väsby Advanced Chemical SA C/ Balmes 69, pral. 3o E-08007 Barcelona Alcobre SA C/ Luis I, Nave 6-B Polígono Industrial Vallecas E-28031 Madrid AGC Chemicals Europe World Trade Center Zuidplein 80 H-Tower, Level 9 1077 XV Amsterdam Nederland Avantec 26, avenue du Petit-Parc F-94683 Vincennes Cedex BaySystems Iberia S/A Crta. Vilaseca La Pineda s/n E-43006 Tarragona Blye Engineering Co. Ltd Naxxar Road San Gwann SGN 07 Malta BOC Gazy ul. Pory 59 02-757 Warzawa Polska Boucquillon nv Nijverheidslaan 38 B-8540 Deerlijk Calorie Fluor 503, rue Hélène-Boucher Z.I. Buc B.P. 33 F-78534 Buc Cedex Caraibes Froids SARL B.P. 6033 Sainte-Thérèse 4,5 km, route du Lamentin F-97219 Fort-de-France (Martinique) Celotex Limited Lady Lane Industrial Estate Hadleigh, Ipswich, Suffolk, IP7 6BA United Kingdom Efisol 14/24, rue des Agglomérés F-92024 Nanterre Cedex Empor d.o.o. Leskoškova 9a SI-1000 Ljubljana Etis d.o.o. Tržaška 333 SI-1000 Ljubljana Fibran S.A. 6th km Thessaloniki Oreokastro P.O. Box 40306 GR-560 10 Thessaloniki Fiocco Trade SL C/ Molina 16, pta. 5 E-46006 Valencia Freolitus JSC Centrinė g. 1D LT-54464 Ramučiai, Kauno raj. Lietuva G.AL.Cycle-Air Ltd 3, Sinopis Str., Strovolos P.O. Box 28385 Nicosia, Cyprus Galco S.A. Avenue Carton de Wiart 79 B-1090 Bruxelles Galex S.A. B.P. 128 F-13321 Marseille Cedex 16 UAB «Genys» Lazdijų 20 LT-46393 Kaunas Lietuva GU Thermo Technology Ltd Greencool Refrigerants Unit 12 Park Gate Business Centre Chandlers Way, Park Gate Southampton SO31 1FQ United Kingdom Harp International Gellihirion Industrial Estate Rhondda Cynon Taff Pontypridd CF37 5SX United Kingdom H&H International Ltd. Richmond Bridge House 419 Richmond Road Richmond TW1 2EX United Kingdom ICC Chemicals Ltd. Northbridge Road Berkhamsted Hertfordshire HP4 1EF United Kingdom Kal y Sol P.I. Can Roca C/ Sant Martí s/n E-08107 Martorell (Barcelona) Linde Gaz Polska Sp. z o.o. ul. Jana Pawła II 41a 31-864 Kraków Polska Matero Ltd 37 St. Kyriakides Ave. CY-3508 Limassol Mebrom Assenedestraat 4 B-9940 Rieme-Ertvelde Nagase Europe Ltd Berliner Allee 59 D-40212 Düsseldorf OU A Sektor Kasteheina 6-9 EE-31024 Kohtla-Järve Plasfi SA Ctra. Montblanc s/n E-43420 Sta. Coloma de Queralt (Tarragona) Prodex-System sp. z o.o. ul. Artemidy 24 01-497 Warszawa Polska PW Gaztech ul. Kopernika 5 11-200 Bartoszyce Polska Quimidroga SA C/ Tuset 26 E-08006 Barcelona Refrigerant Products Ltd. Banyard road Portbury West Bristol BS 20 7XH United Kingdom Resina Chemie bv Korte Groningerweg 1A 9607 PS Foxhol Nederland Sigma Aldrich Chimie SARL 80, rue de Luzais L’isle d’abeau-Chesnes F-38297 Saint-Quentin-Fallavier Sigma Aldrich Company Ltd The Old Brickyard New Road Gillingham SP8 4XT United Kingdom SJB Chemical Products bv Slagveld 15 3230 AG Brielle Nederland Solquimia Iberia SL C/ Mexico 9, P.I. Centrovía E-50196 La Muela (Zaragoza) Synthesia Española SA C/ Conde Borrell 62 E-08015 Barcelona Tazzetti Fluids Srl Corso Europa, 600/a I-10088 Volpiano (TO) Termo-Schiessl Sp. z o.o. ul. Raszyńska 13 05-500 Piaseczno Polska Universal Chemistry & Technology SpA Viale A. Filippetti, 20 I-20122 Milano Vrec-Co Export-Import Kft. Kossuth u. 12 H-6763 Szatymaz Vuoksi Yhtiö Oy Lappeentie 12 FI-55100 Imatra Wigmors ul. Irysowa 5 51-117 Wrocław Polska Βρυξέλλες, 27 Μαρτίου 2007.

Classification Labels:
1164
249

Label Descriptions:
{"1164": "Χημική βιομηχανία", "249": "ΒΙΟΜΗΧΑΝΙΑ"}

EuroVoc IDs (Original): 3584
2524
1390
1362
2481
3798
802

EuroVoc IDs (Expanded): 3584
2524
1390
1362
2481
3798
802

Dataset Source: meu

Split: train